حضرت عمرؓ نے کہا نہیں میری یہ نیت نہ تھی آپ کا جس مسلمان سے جی چاہے فیصلہ کرا لیجئے ، میں راضی ہوں ، انھوں نے زید بن ثابتؓ کا نام لیا ، حضرت عمرؓ بن خطاب راضی ہو گئے اور حضرت زیدؓ کے سامنے مقدمہ پیش ہوا ، گو حضرت عمرؓ خلیفہ اسلام تھے ، تاہم ایک فریق کے حیثیت سے حضرت زید بن ثابتؓ کے اجلاس میں حاضر ہوئے ، حضرت عمرؓ کو ابیؓ بن کعب کے دعویٰ سے انکار تھا ، انھوں نے ان سے کہا آپ بھولتے ہیں ، سوچ کریاد کیجئے ، حضرت ابیؓ کچھ دیر سوچتے رہے پھر کہا کہ مجھے کچھ یاد نہیں آتا تو خود حضرت عمرؓ نے واقعہ کی صورت بیان کی،حضرت زید بن ؓثابت نے حضرت ابیؓ بن کعب سے پوچھا آپ کے پاس ثبوت کیا ہے،انھوں نے کہا کچھ نہیں ، بولے تو آپ امیر المومنین سے قسم نہ لیجئے ، حضرت عمرؓ نے فرمایا اگر مجھ پر قسم ضروری ہے تو مجھے اس میں تامل نہیں ۔
Entity: اسلام — Type: /religion